връзка с въвеждането в Съюза на определени живи водни животни, предназначени за консумация от човека, се налагат някои изменения в заглавието и в забележките в образеца на ветеринарен здравен сертификат за водни животни, предназначени за определени животновъдни обекти за аквакултура, за пускане в дивата природа или за други цели, както е установен в приложение II към Регламент (ЕС) 2020/2236. Посочените изменения са необходими, за да се поясни изрично, че този сертификат не може да се използва за пратки с водни животни, предназначени за консумация от човека. Макар пречиствателните центрове и центровете за експедиране да са животновъдни обекти за аквакултура в съответствие с Регламент (ЕС) 2016/429, правилата във връзка с общественото здраве възпрепятстват въвеждането на водни животни в Съюза, ако са предназначени за пречиствателни центрове, или — при определени обстоятелства — ако са предназначени за центрове за експедиране.
 (5)
 За да се внесе яснота в това отношение и за да се избегнат недоразумения, образецът на ветеринарен здравен сертификат за въвеждане в Съюза на водни животни, предназначени за определени животновъдни обекти за аквакултура, за пускане в дивата природа или за други цели, с изключение на консумация от човека, установен в приложение II към Регламент (ЕС) 2020/2236, следва да бъде изменен, за да е видно, че пратките с живи водни животни, предназначени за консумация от човека, могат да бъдат въвеждани в Съюза само ако са в съответствие с Регламент (ЕО) No 853/2004.
 (6)
 Тъй като регламенти за изпълнение (ЕС) 2020/2235 и (ЕС) 2020/2236 са приложими с действие от 21 април 2021 г., настоящият регламент също следва да се прилага от посочената дата.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент за изпълнение (ЕС) 2020/2235 се изменя, както следва:
 1.
 В глава 28 образецът на ветеринарен здравен/официален сертификат за въвеждане в Съюза на жива риба, живи ракообразни и продукти от животински произход от такива животни, предназначени за консумация от човека (ОБРАЗЕЦ FISH-CRUST-HC), се изменя, както следва:
 а)
 точка II.2.3.1 се заменя със следното:
 „(4)(6)[II.2.3.1. за тях се прилагат изискванията от част II.2.4 и те са с произход от (4)[държава] (4)[територия] (4)[зона] (4)[компартмент] (5)с код: _ - __, която(който) към датата на издаване на настоящия сертификат е включен(а) в списък на трети държави и територии, приет от Комисията в съответствие с член 230, параграф 1 от Регламент (ЕС) 2016/429, за въвеждане в Съюза на (3)[водни животни] (3)[продукти от животински произход от водни животни, различни от живи водни животни];]“;
 б)
 забележките се заменят със следното:
 „Забележки
 В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, когато в настоящия сертификат се посочва Европейският съюз, това включва и Обединеното кралство по отношение на Северна Ирландия.
 „Водни животни“ са животни съгласно определението в член 4, точка 3 от Регламент (ЕС) 2016/429 на Европейския парламент и на